The Pink Panther (film, 1963)
Pink Panther je filmska komedija iz 1963. godine, prvi film iz serijala o šašavom inspektoru Clouseauu i ukradenom dragulju Pink Pantheru. U glavnoj je ulozi Peter Sellers, a uz njega se pojavljuju i David Niven, Robert Wagner, Claudia Cardinale i Capucine. Blake Edwards je redatelj i scenarist filma. Prvi se put pojavljuje i animirani lik Pinka Panthera.

Film Pink Panther iz 2006. godine je obrada ovoga filma, sa Steveom Martinom u ulozi Clouseaua.

Radnja 

Inspektor Clouseau (Peter Sellers) nespretni je detektiv francuske policije koji uvijek zabrlja stvar. Nađe se na tragu kradljivca dragulja Sir Charlesa Lyttona (David Niven), poznatog pod nadimkom "Fantom". Clouseauova je supruga Simone (glumi ju francuska glumica i model Capucine) suučesnica Fantoma, što Clouseau, naravno, ne zna. U priču se umiješa i nećak Sir Charlesa, George Lytton (Robert Wagner), koji se zajedno s ostalim akterima priče nađe u skijalištu u talijanskoj Cortini d'Ampezzo, gdje zimuje bogata princeza Dala od Lugasha (Claudia Cardinale), vlasnica Ružičastog pantera, najvećeg dijamanta na svijetu.

Glazba 
 The Pink Panther Theme (napisao Henry Mancini 1963. godine)
 Meglio Stasera (napisao Henry Mancini 1963. godine a skladba je prvi put izvedena u filmu Fran Jeffries)

Uloge
David Niven - Sir Charles Lytton
Peter Sellers - inspektor Jacques Clouseau
Robert Wagner - George Lytton
Capucine - Simone Clouseau
Claudia Cardinale - princeza Dala od Lugasha
Brenda De Banzie - Angela Dunning
Colin Gordon - Tucker
John Le Mesurier - javni pravobranitelj
James Lanphier - Saloud
Guy Thomajan - Artoff
Michael Trubshawe - Felix Townes
Riccardo Billi - Aristotle Sarajos
Meri Welles - Monica Fawn
Martin Miller - Pierre Luigi
Fran Jeffries - grčka rođakinja
Gale Garnett - glas princeze Dale

Nagrade 

nominacija za Oscar za najbolju originalnu glazbu (Henry Mancini)
nominacija za Zlatni globus za najboljeg glumca - komedija ili mjuzikl (Peter Sellers)
nominacija za nagradu BAFTA za najboljeg britanskog glumca (Peter Sellers)

Izvori

Vanjske veze

 
 
 
 

Američki filmovi
Filmske komedije
Kriminalistički filmovi
Pljačkaški filmovi